Nihi Tsɔɔ Níhi Nɛ Maa Ba Hwɔɔ Se—Ekomɛ Ba Mi, Se Fuu Bɛ Mi\nKANE NGƐ Afrikaans Albanian Amharic Arabic Armenian Aymara Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Gun Haitian Creole Hebrew Hiligaynon Hungarian Igbo Iloko Indonesian Italian Japanese Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Latvian Lingala Lithuanian Luganda Luo Macedonian Malagasy Maltese Maya Moore Myanmar Nepali Ngabere Norwegian Nzema Oromo Ossetian Papiamento (Aruba) Papiamento (Curaçao) Persian Polish Portuguese Quechua (Ayacucho) Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spania Sranantongo Swahili Swahili (Congo) Swedish Tagalog Tatar Thai Tigrinya Tshiluba Tsonga Turkish Twi Ukrainian Umbundu Vietnamese Wayuunaiki Xhosa Yoruba Zande Zulu\nHƐ MI MUNYU | ANƐ NƆ KO MA NYƐ MAA LE NƆ́ NƐ MAA BA HWƆƆ SE LO?\nEkomɛ Ba Mi, Se Fuu Bɛ Mi\nAnɛ o suɔ kaa o maa le bɔ nɛ o si himi ma ji ha hwɔɔ se lo? Nihi fuu suɔ kaa a maa le níhi nɛ maa ba hwɔɔ se. Nihi babauu gba níhi nɛ maa ba hwɔɔ se ɔ kɛ fɔ si. Ekomɛ ba mi, nɛ ekomɛ hu bɛ mi. Mo ha nɛ wa susu gbami nɛ ɔmɛ ekomɛ a he nɛ waa hyɛ:\nJE MI SI KPALI ngɔɔ klama slɔɔtoslɔɔtohi kɛ tsuɔ ní nɛ a puɛɔ sika fuu kɛ tsɔɔ níhi nɛ maa ba hwɔɔ se. A tsɔɔ bɔ nɛ je ɔ mi mu nɛ nihi ngɛ woe ɔ maa ye je ɔ awi ha, kɛ be nɛ hiɔmi maa nɛ aloo e be nɛe.\nNÍHI A MI HLALI tsɔɔ níhi nɛ maa ba hwɔɔ se ngɛ jua yemi kɛ ma kudɔmi mi. Ke a ngɛ niatsɛmɛ kpanakpanaahi nɛ a ngɛ je ɔ mi ɔ a ta woe ɔ, Warren Buffett hu piɛ a he. E le ní tsumihi nɛ ke nɔ ko kɛ e sika womi ɔ, nɔ ɔ be si gbee gblee. Nate Silver hu ji níhi a mi hlalɔ. E tsɔɔ níhi nɛ maa ya nɔ ngɛ U.S. ma kudɔmi sanehi a mi, kɛ nihi nɛ a ma ná ayekoo ní ngɛ Hollywood sini peemi ɔ mi.\nBLEMA NÍ komɛ hu ngɛ nɛ nihi tsɔɔ kaa a ji gbamihi. Nyumu ko nɛ e biɛ ji Michel de Notredame (Nostradamus) ɔ ngma munyu ko nɛ a nɛ e yi kɛ e nane, ngɛ jeha 1550 ɔmɛ a mi. Ni komɛ tsɔɔ kaa munyu nɛ ɔ ngɛ mi bae mwɔnɛ ɔ. Nihi tsɔɔ kaa Maya bi a kalenda a tsɔɔ kaa oslaa nguanguahi maa ba je ɔ mi ngɛ December 21, 2012 ɔ mi.\nJAMI NYA DALI hu tsɔɔ kaa haomi komɛ maa ba je ɔ mi. A peeɔ jã kɛ bɔɔ nihi kɔkɔ, nɛ a kɛ buaa nihi a nya kɛ nyɛɛɔ a se. Nɔ ko nɛ e tsɔɔ kaa e le be nɛ nyagbe ɔ maa ba, nɛ a tsɛɛ lɛ ke Harold Camping ɔ kɛ e kaseli de nɛ nihi fuu nu kaa a ma kpata je ɔ hɛ mi ngɛ jeha 2011 ɔ mi. Se loloolo ɔ, je ɔ ngɛ kɛ ba si piɔ.\nNIHI NƐ A KƐ MUMIHI TSUƆ NÍ Ɔ tsɔɔ kaa a ngɛ he wami ko nɛ yeɔ bua mɛ nɛ a kɛ leɔ níhi nɛ maa ba hwɔɔ se. Edgar Cayce kɛ Jeane Dixon tsuo tsɔɔ ní komɛ nɛ maa ba ngɛ jeha 1900 ɔ mi, nɛ jamɛ a ní ɔmɛ ba mi. A tsɔɔ níhi fuu nɛ maa ba mi, se a bɛ mi fɛɛ. Kaa nɔ hyɛmi nɔ́ ɔ, Dixon gba kɛ fɔ si kaa Je Mi Ta Etɛne ma fɛ ngɛ jeha 1958 ɔ mi. Cayce hu gba kɛ fɔ si kaa wo ɔ ma je New York ma a ngɛ jeha 1975 ɔ mi.\nAnɛ blɔ pɔtɛɛ ko ngɛ nɛ wa ma nyɛ maa gu nɔ kɛ le nɔ́ tutuutu nɛ maa ba hwɔɔ se lo? Sane bimi nɛ ɔ he hia, ejakaa ke o le níhi nɛ maa ba hwɔɔ se ɔ, o maa le bɔ nɛ o maa pee o ní ha.